CELEX: 32012R1050
Language: sl
Date: 2012-11-08 00:00:00
Title: Uredba Komisije (EU) št. 1050/2012 z dne 8. novembra 2012 o spremembi Uredbe (EU) št. 231/2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta, glede sirupa poliglicitola  Besedilo velja za EGP

9.11.2012   
            
            
               SL
            
            
               Uradni list Evropske unije
            
            
               L 310/45
            
         UREDBA KOMISIJE (EU) št. 1050/2012
   z dne 8. novembra 2012
   o spremembi Uredbe (EU) št. 231/2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta, glede sirupa poliglicitola
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 14 Uredbe,
   ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) in zlasti člena 7(5) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 231/2012 (3) določa specifikacije za aditive za živila, navedene v prilogah II in III k Uredbi (ES) št. 1333/2008.
            
         
               (2)
            
            
               Evropska agencija za varnost hrane (v nadaljnjem besedilu: Agencija) je svoje mnenje o varnosti sirupa poliglicitola izrazila s tem, ko je specifikacije, ki jih je predlagatelj predložil 24. novembra 2009, obravnavala kot aditiv za živila (4). Navedeni aditiv za živila je bil zaradi svoje posebne uporabe nato odobren z Uredbo Komisije (EU) št. 1049/2012 z dne 8. novembra 2012 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe sirupa poliglicitola v več kategorijah živil (5), pri čemer mu je bila dodeljena številka E 964. Zato je treba sprejeti specifikacije za navedeni aditiv za živila.
            
         
               (3)
            
            
               Upoštevati je treba specifikacije in analitske tehnike za aditive, kot jih predlaga Skupni strokovni odbor FAO/WHO za aditive za živila.
            
         
               (4)
            
            
               Uredbo (EU) št. 231/2012 bi bilo zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 231/2012 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v državah članicah.
      V Bruslju, 8. novembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  UL L 83, 22.3.2012, str. 1.
   
      (4)  Svet EFSA za aditive za živila in hranilne vire, dodane živilom (ANS); Znanstveno mnenje o uporabi sirupa poliglicitola kot aditiva za živila na zahtevo Evropske komisije. EFSA Journal 2009;7(12):1413.
   
      (5)  Glej stran 41 tega Uradnega lista.
   
      PRILOGA
      V Prilogi k Uredbi (EU) št. 231/2012 se za vnosom za E 962 vstavi naslednji vnos za E 964:
      
         „E 964 SIRUP POLIGLICITOLA
         
         
                     
                        Sinonimi
                     
                  
                  
                     Hidrolizat hidrogeniranega škroba, hidrogenirani glukozni sirup in poliglicitol
                  
               
                     
                        Opredelitev
                     
                  
                  
                     Je zmes, sestavljena pretežno iz maltitola in sorbitola ter manjše količine hidrogeniranih oligo- in polisaharidov ter maltrotriitola. Pridobiva se s katalitičnim hidrogeniranjem zmesi hidrolizatov škroba, ki vsebujejo glukozo, maltozo in višještevilčne glukozne polimere, postopek pa je podoben katalitičnemu hidrogeniranju pri proizvodnji sirupa maltitola. Sirup, ki nastane s tem postopkom, se razsoli z ionsko izmenjavo in koncentrira na želeno raven.
                  
               
                     EINECS
                  
                  
                      
                  
               
                     Kemijsko ime
                  
                  
                     Sorbitol: D-glucitol
                  
               
                     Maltitol: (α)-D-glukopiranozil-1,4-D-glucitol
                  
               
                     Kemijska formula
                  
                  
                     Sorbitol: C6H14O6
                     
                  
               
                     Maltitol: C12H24O11
                     
                  
               
                     Molekulska masa
                  
                  
                     Sorbitol: 182,2
                  
               
                     Maltitol: 344,3
                  
               
                     Analiza
                  
                  
                     Vsebnost ne manj kot 99 % vseh hidrogeniranih saharidov, izraženo na brezvodno osnovo, ne manj kot 50 % poliolov z višjo molekulsko maso, ne več kot 50 % maltitola in ne več kot 20 % sorbitola, izraženo na brezvodno osnovo.
                  
               
                     
                        Opis
                     
                  
                  
                     Bistra brezbarvna viskozna tekočina brez vonja
                  
               
                     
                        Identifikacija
                     
                  
                  
                      
                  
               
                     Topnost
                  
                  
                     Dobro topen v vodi in rahlo topen v etanolu
                  
               
                     Preskus na maltitol
                  
                  
                     Prestane preskus
                  
               
                     Preskus na sorbitol
                  
                  
                     5-gramskemu vzorcu se doda 7 ml metanola, 1 ml benzaldehida in 1 ml klorovodikove kisline. Mešamo in stresamo v mehaničnem mešalniku, dokler ne nastanejo kristali. Kristale filtriramo in jih raztopimo v 20 ml vrele vode, ki vsebuje 1 g natrijevega bikarbonata. Kristale filtriramo, jih izperemo s 5 ml mešanice metanola in vode (1: 2) in posušimo na zraku. Kristali tako pridobljenega monobenzilidenovega derivata sorbitola se topijo med 173 in 179 °C.
                  
               
                     
                        Čistost
                     
                  
                  
                      
                  
               
                     Vsebnost vode
                  
                  
                     Ne več kot 31 % (metoda po Karlu Fischerju)
                  
               
                     Kloridi
                  
                  
                     Ne več kot 50 mg/kg
                  
               
                     Sulfati
                  
                  
                     Ne več kot 100 mg/kg
                  
               
                     Reducirajoči sladkorji
                  
                  
                     Ne več kot 0,3 %
                  
               
                     Nikelj
                  
                  
                     Ne več kot 2 mg/kg
                  
               
                     Svinec
                  
                  
                     Ne več kot 1 mg/kg“